चतुर्विधा भजन्ते मां...

श्लोकः 

चतुर्विधा भजन्ते मां जनाः सुकृतिनोऽर्जुन ।
आर्तो जिज्ञासुरर्थार्थी ज्ञानी च भरतर्षभ ॥ १६ ॥

अयं भगवद्गीतायाः सप्तमोध्यायस्य ज्ञानविज्ञानयोगस्य षोडशः(१६) श्लोकः ।
पदच्छेदः
चतुर्विधाः भजन्ते मां जनाः सुकृतिनः अर्जुन आर्तः जिज्ञासुः अर्थार्थी ज्ञानी च भरतर्षभ ॥ १६ ॥

अन्वयः
भरतर्षभ अर्जुन ! आर्तः जिज्ञासुः अर्थार्थी ज्ञानी च (इति) चतुर्विधाः सुकृतिनः जनाः मां भजन्ते ।

 शब्दार्थः 
भरतर्षभ = भरतोत्तम !
आर्तः = रोगादिपीडितः
जिज्ञासुः = ज्ञातुमिच्छुः
अर्थार्थी = धनाभिलाषी
ज्ञानी च = आत्मज्ञानवान्
(इति) चतुर्विधाः = इति चतुष्प्रकाराः
सुकृतिनः = पुण्यवन्तः
जनाः = मानवाः
माम् = माम्
भजन्ते = सेवन्ते । 	

 अर्थः 
हे भरतोत्तम अर्जुन ! रोगादिग्रस्तः, भगवत्तत्त्वं ज्ञातुम् इच्छुः, धनाभिलाषी, आत्मज्ञानवान् च इत्येते 	चतुर्विधाः पुण्यकर्माणः जनाः मां भजन्ते ।

बाह्यसम्पर्कतन्तुः

 16
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः